ai4bharat/Pralekha huggingface dataset:
کیمیکلز اور فرٹیلائزر کی وزارت
کابینہ نے سال 22-2021 کیلئے فاسفیٹک اور پوٹیسک  کھادوں کیلئے غذائی اجزا پر مبنی سبسیڈی کی منظوری دی
نئی دہلی:16جون،2021۔وزیراعظم جناب نریندر مودی کی صدارت میں اقتصادی اُمور سے متعلق کابینہ کمیٹی نے کھادوں کے محکمے کی تجویز کو منظوری دے دی ہے۔ کھادوں کے محکمے نے تجویز پیش کی تھی کہ سال 22-2021  کے لئے پی اینڈ کے کھادوں پر غذائی اجزاء پر مبنی سبسیڈی طے کردی جائے۔ نوٹیفکیشن کی تاریخ سے این بی ایس کی منظور شدہ نرخیں درج ذیل طریقے سے نافذالعمل ہوں گی:
|
|
فی کلو گرام سبسیڈ کی شرح 
|
|
این 
|
|
پی
|
|
کے 
|
|
ایس 
|
|
18.789
|
|
45.323
|
|
10.116
|
|
2.374
حکومت ہند کھادوں کی دستیابی کو یقینی بنارہی ہے، خاص طور سے یوریا اور 22 گریڈ والے پی اینڈ کے کھادوں کی ،جس میں ڈے اے پی بھی شامل ہے۔ یہ کھاد یں کسانوں کو سبسیڈی کی بنیاد پر کھادوں کے مینوفیکچررس / درآمدکاروں سے ملیں گی۔ پی اینڈکے کھادوں پر سبسیڈی این بی ایس اسکیم کی بنیاد پر دی جارہی ہے جو یکم اپریل 2010 سے نافذ العمل ہے۔ کسان کی امدادکے جذبے کے ساتھ سرکار اس بات کیلئے عہدبند ہے کہ پی اینڈ کے کھاد کی دستیابی کی کسانوں کو سستی شرحوں پر یقینی بنائی جائے۔ یہ سبسیڈی این بی ایس شرحوں پر کھاد کمپنیوں کو جاری کی جائے گی تاکہ کسانوں کو سستی قیمت پر کھاد مل سکے۔
پچھلے کچھ مہینوں میں ڈی اے پی اور دیگر پی اینڈ کے کھادوں کے کچے مال کی بین الاقوامی قیمتیں تیزی سے بڑھی ہیں۔ بین الاقوامی بازار میں تیار ڈی اے پی وغیرہ کی قیمتوں میں بھی اضافہ ہواہے،قیمتی تیزی سے بڑھنے کے باوجود بھارت میں ڈی اے پی کی قیمتیں شروعات میں کمپنیوں نے نہیں بڑھائی تھیں،حالانکہ کچھ کمپنیوں نے اس مالی برس کی شروعات میں ڈی اے پی کی قیمت میں اضافہ کیا تھا۔
کسانوں کی تشویشات سے سرکار پوری طرح واقف ہے اور ان کی تشویشات کے تئیں حساس ہے۔ سرکار حالات سے نمٹنے کیلئے قدم اٹھارہی ہے تاکہ کسان برادری کو پی اینڈ کے کھادوں  کی بڑھتی قیمتوں کے مضر اثرات سے بچایا جاسکے۔ اس سلسلے میں پہلے قدم کے تحت سرکار نے سبھی کھاد کمپنیوں کو ہدایت دی ہے کہ وہ کسانوں کیلئے بازار میں ان کھادوں کی مکمل دستیابی کو یقینی بنائیں۔ سرکار ملک میں کھاد کی دستیابی پر نظر رکھے ہوئے ہے۔
ڈی اے پی کی قیمتوں کے حوالے سے سرکار پہلے ہی کھاد کمپنیوں کو احکامات دے چکی ہے کہ وہ ڈی اے پی وغیرہ کے اپنے پرانے اسٹاک کو پرانی قیمتوں پر ہی فروخت کریں، اس کے علاوہ سرکار نے اس بات پر بھی غور کیا تھا کہ ملک اور اس کے شہری  ایسے غیرمعمولی حالات سے گزر رہے ہیں جب اچانک ملک میں کووڈ وبا کی دوسری لہر کا قہر برس رہاہے۔ حکومت ہند کووڈ-19 وبا کے دوران لوگوں کو ہونے والی پریشانیوں کو ذہن میں رکھتے ہوئے متعدد خصوصی پیکیجوں کا اعلان کرچکی ہے۔ اسی طرح بھارت میں ڈی اے پی کی قیمتوں کا بحران بھی غیرمعمولی ہے اور کسان دباؤ میں آگیا ہے۔ حکومت ہند نے کسانوں کیلئے خصوصی پیکیج کے طور پر این بی ایس اسکیم کے تحت سبسیڈی کی شرحیں بڑھا دی ہیں، یہ شرحیں اس طرح بڑھائی گئی ہیں کہ ڈی اے پی  کی خردہ قیمتوں کو موجودہ خریف سیزن تک پچھلے برس کی سطح پر ہی رکھا جائے۔ کووڈ-19 پیکیج کی طرح یہ بھی ایک مرتبہ کیا جانے والا اقدام ہے تاکہ کسانوں کی پریشانیوں کو کم کیا جاسکے۔ چند مہینوں میں بین الاقوامی قیمتوں کے نیچے آنے کے امکان کو دیکھتے ہوئے حکومت ہند حالات کاجائزہ لیگی اور اس کے مطابق صورتحال کو دیکھتے ہوئے سبسیڈی کی شرحوں کے بارے میں فیصلہ کریگی۔ اضافی سبسیڈی کے اس انتظام سے لگ بھگ 14,775 کروڑ روپئے کے بوجھ کا امکان ہے۔
-----------------------
ش ح۔م ع۔ ع ن
U NO:5529
(Visitor Counter : 158
وزارت دفاع
‘‘میری ماٹی میرا دیش’’
آزادی کے 75 برس مکمل ہونے کے موقع پر آزادی کا امرت مہوتسو  عوامی مہم کے طور پر منایا جا رہا ہے۔ حکومت ہند نے اے کے اے ایم کے سلسلے کو جاری رکھتے ہوئے میری ماٹی میرا دیش مہم کا آغاز کیا ہے۔ 9 سے 15 اگست تک دہلی اور اس کے اطراف میں مختلف ایئر فورس اسٹیشنوں میں اس موضوع کے تعلق سے مختلف سرگرمیوں کا اہتمام کیا گیا۔ ان تمام اسٹیشنوں میں دیسی اقسام کے 75 پودے لگا کر امرت واٹکا تیار کی گئی اور وہاں موجود تمام لوگوں نے ‘‘ وسودھا وَن دَھن، پنچ پرن’’ عہد لیا۔
ارجن گڑھ ایئر فورس اسٹیشن میں بابا منگل داس پارک، آیا نگر میں امرت واٹکا تیار کی گئی۔ جناب وید پال، کونسلر اور نگر ادھیکش نے اس پروگرام کو کامیاب بنانے کے لئے اسٹیشن حکام کی مدد کی۔
ایئر فور س اسٹیشن ہنڈن کے نزدیک ایک گاؤں بووا پور میں امرت سروور کے اطراف امرت واٹکا بنائی گئی۔ جناب پربھات کمار، جوائنٹ ڈائرکٹر نہرو یووا کیندر سنگٹھن نے اس پروگرام کو کامیاب بنانے کے لئے متعلقہ افسران کے ساتھ تعاون کیا۔
ایئر فورس اسٹیشن پالم میں یہ پروگرام اسٹیشن کے نزدیک انڈین کورین فرینڈ شپ پارک میں ہوا۔ یہ پروگرام جناب سنیل کٹاریا، دہلی کنٹونمنٹ بورڈ کے تعاون سے ہوا۔ 15 اگست 2023 کو ‘‘ویروں کا وندن’’ کے حصے کے طور پر ہمارے ملک کے مجاہدین آزادی کی عزت افزائی کی گئی۔ تینوں افواج سنٹرل اور اسٹیٹ پولیس کے سبکدوش اہلکاروں کی عزت افزائی کی گئی۔
متعلقہ اسٹیشنوں کے اہلکاروں اور عملے ، اسکولی بچوں، مقامی لوگوں اور پنچایتوں کی شمولیت سے یہ پروگرام انتہائی کامیاب رہا۔
وزیراعظم کا دفتر
وزیر اعظم نے ایشا سنگھ کو 25 میٹر پسٹل خواتین شوٹنگ ایونٹ میں چاندی کا تمغہ جیتنے پر مبارکباد دی
وزیراعظم جناب نریندر مودی نے ایشین گیمز میں 25 میٹر پسٹل خواتین شوٹنگ ایونٹ میں چاندی کا تمغہ جیتنے پر ایشا سنگھ کی ستائش کی ہے۔
ایک ایکس پوسٹ میں وزیر اعظم نے کہا؛
’’@singhesha10 کی طرف سے ایک شاندار چاندی کا تمغہ! ایشا سنگھ پر فخر ہے کہ انھوں نے 25 میٹر پسٹل خواتین شوٹنگ ایونٹ میں چاندی کا تمغہ جیتا۔ ان کی ناقابل یقین صلاحیتوں، محنت اور لگن سے ہمارا سر فخر سے بلند ہواہے۔
ان کی مستقبل کی کاوشوں کے لیے نیک تمنائیں۔‘‘
سٹرک ٹرانسپورٹ اور شاہراہوں کی وزارت
ہائیڈروجن سے چلنے والی موٹرگاڑیوں کے حفاظتی جائزے کے معیارات کے بارے میں رائے طلب کی گئی ہے
نئی دہلی،11 جولائی، سڑک ٹرانسپورٹ اور شاہراہوں کی وزارت نے 10 جولائی 2020 کو ایک نوٹیفکیشن کا مسودہ جی ایس آر 425  مشتہر کیا ہے جس میں 1989 کے موٹر گاڑیوں سے متعلق مرکزی ضابطوں میں ترمیم تجویز کی گئی ہے جس کے تحت ہائیڈروجن، ایندھن سیلوں سے چلنے والی موٹر گاڑیوں کے لیے حفاظتی جائزے کے معیارات کو شامل کرنے کے لیے کہا گیا ہے۔
تجویز کیا گیا ہے کہ ایم اور این زمرے کی موٹر گاڑیوں کو جو کمپریسڈ گیس والے ہائیڈروجن فیول سیلوں سے چلتی ہیں وہ اے آئی ایس 157:2020 کے مطابق ہونا چاہیے جیسا کہ وقتاً فوقتاً ترمیم کی جائے گی، اس وقت تک جب تک کہ بیورو آف انڈین اسٹینڈرڈ ایکٹ 2016  کے تحت بی آئی ایس کو اسپیسی فکیشن کو مشتہر نہ کردیا جائے۔ مزید یہ کہ فیول سیل موٹر گاڑیوں کے لیے ہائیڈروجن فیول اسپیسی فکیشن آئی ایس او 14687 کے مطابق ہونے چاہئیں، اس وقت تک جب تک کہ بی آئی ایس معیارات کو بیورو آف انڈین اسٹینڈرڈ ایکٹ 2016  کے تحت مشتہر نہ کردیا جائے۔
نوٹیفکیشن کو ویب سائٹ www.morth.nic.in. پر دیکھا جاسکتا ہے۔ وزارت نے مجوزہ ترمیم کے بارےمیں عام پبلک سمیت اس معاملے سے دلچسپی رکھنے والے تمام افراد سے تجاویز اور رائے طلب کی ہے۔ جسے جوائنٹ سکریٹری ، سڑک ٹرانسپورٹ اور شاہراہوں کی وزارت، ٹرانسپورٹ بھون، پالیمنٹ اسٹریٹ، نئی دہلی 110001  نوٹیفکیشن کے اجرا کے 30 دن کے اندر اندر بھیجا جاسکتا ہے۔
آئی ایف ایس سی اتھارٹی
بین الاقوامی مالی خدمات کے مراکز کی اتھارٹی نے ریزروبینک آف انڈیا آربی آئی کے ساتھ ایک مفاہمت نامے پر دستخط کئے
بین الاقوامی مالی خدمات کے مراکز کی اتھارٹی اورریزروبینک آف انڈیا نے اپنے اپنے دائرہ اختیارکے تحت ضابطے بنانے اور منضبط اداروں کی نگرانی کے شعبے میں نگرانی کے لئے ایک مفاہمت نامے پردستخط کئے ۔
اس مفاہمت نامے سے تکنیکی تعاون اورمعلومات کے تبادلے میں سہولت حاصل ہوسکے گی۔
آئی ایس ایف سی اے ہندوستان میں قائم بین الاقوامی مالی خدمات کے مراکز میں مالی مصنوعات ، مالی خدمات اور مالی اداروں کی ترقی اورضابطے بنانے کے لئے ایک متحدہ ریگولیٹرذمہ دار ہونے کے ناطے ہندوستان میں قائم کیاگیاہے ۔ دوسری باتو ں کے علاوہ اسے ضابطے بنانے کی ذمہ داری سونپی گئی ہے اور اس طرح کے آئی ایف ایس سی میں کام کرنے والے مجاز بینکوں اورغیربینک کاری اداروں کی نگرانی کی ذمہ داری بھی سونپی گئی ہے ۔ ا
آربی آئی ہندوستان کامرکزی بینک اور مانیٹری اتھارٹی ہے جو تمام چیزوں کے ساتھ ساتھ بینکوں اور غیربینکنگ مالیاتی اداروں کے ضابطے اورنگرانی کے ساتھ ساتھ دیگرکام انجام دیتاہے اورمختلف قوانین کے مطابق اختیارات کا استعمال کرتاہے ۔
یہ مفاہمت نامہ دونوں ریگرلیٹرس کے درمیان تعاون کی راہیں کھولے گا ۔ اور اس طرح یہ متعلقہ مالیاتی ماحولیاتی نظام کاتحفظ اوراسے مستحکم کرسکے گا۔
یہ مفاہمت نامہ کاروبارکی ترقی اورمعاشی نمو کے لئے سازگارماحول بھی پیداکرے گا۔
پیٹرولیم اور قدرتی گیس کی وزارت
جناب دھرمیندر پردھان نے آتم نربھر بھارت کو زیر تکمیل پروجیکٹوں کا اہم عنصر بنانے پر زور دیا، 8000کروڑروپے کے بقدر پروجیکٹوں پر نظرثانی
نئی دہلی، 22 ؍مئی، 2020،پیٹرولیم اور قدرتی گیس کے وزیر جناب دھرمیندر پردھان نے جمعرات کے روز 8000کروڑروپے کے بقدر کے زیر تکمیل پرجیکٹوں پر نظرثانی کی۔ یہ پروجیکٹ تیل اور گیس کمپنیوں کے ذریعے نفاذ کے مختلف مراحل میں ہیں۔ آتم نربھر بھارت کے اصول پر زور دیتے ہوئے جناب پردھان نے ان پروجیکٹوں میں مکمل دیسی طریقہ کار اپنانے پر زورد یا۔
جی اے آئی ایل ایک پروسیسنگ لائن پائپ ٹینڈر ہے، جو 1ہزار کروڑروپے سے زائد کا ہے اور اس سے ستمبر 2020 تک ایک لاکھ ایم ٹی فولاد حاصل کیا جانا ہے۔ اس پروجیکٹ کے ذریعے گھریلو طور پر بولی لگانے والوں کی جانب سے 800کلومیٹر لائن پائپ کی سپلائی ہونی ہے۔ توقع ہے کہ رواں مالی سال کے آخر تک یہ مقدار دوگنی ہو جائے گی اور میک ان انڈیا پہل قدمیوں کو تقویت فراہم کرے گی اور آتم نربھر بھارت کے نصب العین کو بھی فروغ دے گی۔
پردھان منتری اُورجا گنگاکے ساتھ جاری رہنے والا پروجیکٹ کا کام یعنی جے ایچ بی ڈی پی ایل پائپ لائن پر پھر سے کام شروع ہو گیا ہے اور لاک ڈاؤن کے بعد کی مدت میں پورے زوروشور سے یہ کام ہو رہا ہے اور اس کے ذریعے مشرقی بھارت کو وسطی قدرتی گیس پائپ لائن گلیارے سے مربوط کرنے کی کوشش کی جا رہی ہے تاکہ ملک میں گیس پر مبنی معیشت کو فروغ دیا جا سکے۔
انڈین آئل جنوبی بھارت میں 1450کلو میٹر طویل قدرتی گیس پائپ لائن پروجیکٹ پر عمل درآمد کر رہی ہے اور اس کی پروجیکٹ لاگت 6025کروڑروپے کے بقدر ہے۔ اس کے تحت بھارت میں 2660کروڑروپے کی لاگت سے 1.65ایم ٹی فولاد پائپ لائن مینوفیکچرنگ کے مضمرات آتم نربھر بھارت ابھیان کے مطابق حاصل ہو سکیں گے۔
اندر دھنش گیس گرڈ لمیٹیڈ، جو قدرتی گیس پائپ لائن گرڈ ہے، اسے شمال مشرق میں ترقی دی جا رہی ہے اور اس کے ذریعے تمام تر آٹھ شمال مشرقی ریاستوں کو بلا کسی رکاوٹ کے قدرتی گیس کی سپلائی ممکن ہو سکے گی، جس کے توسط سے ان کی اقتصادی نمو کا راستہ ہموار ہوگا اور بھارت میں گیس پر مبنی معیشت کا دور دورہ ہوگا۔ آئی سی جی ایل پروسیسنگ لائن پائپ ٹینڈروں پر عمل درآمد کر رہی ہے، جن کی لاگت 950 کروڑروپے کے بقدر ہے ا ور اس کی مدد سے جولائی 2020 تک تقریبا 73ہزار ایم ٹی فولاد کی حصولیابی ممکن ہو سکے گی۔ اس سلسلےمیں گھریلو بولی لگانے والوں سے 550کلو میٹر لائن پائپ کی سپلائی ممکن ہو سکے گی۔ رواں مالی سال کے آخر تک یہ مقدار دو گنی ہوجانے کی توقع ہے۔
۔۔۔۔۔۔۔۔۔۔۔
م ن۔ک ا۔

U- 2729
(
وزارات ثقافت
ڈاکٹر مہیش شرما نے آئی جی این سی اے میں تین کتابوں کا اجرا کیا
نئیدہلی،10اگست۔مرکزی وزی مملکت برائے ثقافت  ڈاکٹر مہیش شرما نے آئی جی این سی اے نئی دہلی میں تین اہم تصنیفات کا اجر ا کیا۔ ان میں ڈاکٹر گلاب کوٹھاری کی تصنیف ،’’ جیولری ، ڈاکٹر سچدانند جوشی کی تصنیف ، ’’ گھاٹس آف بنارس ‘‘ اور ڈاکٹر گوتم چٹرجی کی تصنیف ،’’ ان ٹولڈ اسٹوری آف براڈ کاسٹنگ‘‘شامل ہیں۔
اس موقع پر ڈاکٹر مہیش شرما موصوف نے ان تصنیفات کے اجرا کے ذریعہ ثقافت کو فروغ دینے کی کوششوں کے لئے آئی جی این سی کو مبارکباددی ۔انہوں نے اپنی تقریر میں کہا کہ جواہر سازی ایک روایتی پیشہ ہے اور اس کی درجہ بندی سونے چاندی ، موتیوں اور مصنوعی زیورات کا کام کرنے والوں میں کی گئی ہے ۔ لیکن آج کل علم کے ایک مخصوص شعبے میں میں اس کا مطالعہ کیا جارہا ہے اس لئے یہ کتاب ہماری آئندہ نسلوں کے لئے ایک انتہائی اہم تصنیف کی اہمیت رکھتی ہے ۔
ڈاکٹر گوتم چٹرجی کی تصنیف ،’’ ان ٹولڈ اسٹوری آف براڈ کاسٹنگ‘ ‘ دراصل ہندوستان چھوڑو تحریک کے پس پردہ مناظر میں ہونے والی تبدیلیوں کی تفصیل بیان کرتی ہے۔ یہ تصنیف ان واقعات کی خفیہ نشریات کا ایک مخصوص مضبوط حوالہ پیش کرتی ہے، جو آنجہانی رام منوہر لوہیا کے زری قیادت تحریک میں پیش آئے تھے۔ یہ کتاب حکومت ہند کے پبلی کیشنز ڈویژن کے اشتراک سے شائع کی گئی ہے۔
ڈاکٹر گلاب کوٹھاری کی تصنیف ’’ گھاٹس آف بنارس ‘‘ وارانسی میں کی گئی ایک حالیہ دستاویز سازی سے مماثلت رکھتی ہے ۔ یہ گھاٹ دریائے گنگا کے ساحل پر نیم دائرہ کار  شکل میں واقع ہیں ۔جن سے شہر بنارس کے خوبصورت اور دلفریب مناظر مشاہدہ کیا جاسکتا ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-4204
(Visitor Counter : 34
وزیراعظم کا دفتر
وزیراعظم نریندر مودی نے راجکوٹ میں اسپتال آتشزدگی کی وجہ سے ہوئے
جانی نقصان پر تعزیت کا اظہار کیا
نئی دلی،27؍ نومبر،وزیراعظم جناب نریندر مودی نے راجکوٹ میں ایک اسپتال میں آگ لگنے کے واقعے میں ہوئے جانی نقصان پر گہرے دکھ کا اظہار کیاہے۔
ایک ٹوئیٹ میں، وزیراعظم نے کہاکہ ‘‘انہیں راجکوٹ میں ایک اسپتال میں آتشزدگی کی وجہ سے ہوئے جانی نقصان پر انتہائی گہراصدمہ پہنچا ہے۔ میری تمام ہمدردیاں ان سبھی کنبوں کے افراد کےساتھ ہیں،جن کے عزیزواقارب اس حادثے میں جاں بحق ہوئے ہیں۔ میں زخمیوں کی جلد صحتیابی کے لئے دعا کرتا ہوں۔ انتظامیہ متاثرہ لوگوں کے لئے ہر ممکن امداد کو یقینی بنا رہی ہے۔’’
امور داخلہ کی وزارت
مرکزی وزیر داخلہ و تعاون کے وزیر جناب امت شاہ نے یوم آزادی پر لال قلعے سے وزیر اعظم جناب نریندر مودی کے خطاب کو غیر معمولی بتاتے ہوئے کہا کہ یہ ہر ہندوستانی کو سنہرے ہندوستان کی تعمیر میں اپنا تعاون دینے کی تحریک دیتا ہے
جناب مودی جی نے ملک کی خوشحالی کے لئے ہر ہندوستانی سے عہد بند ہوکر کام کرنے اور ترقی میں رُکاوٹ بنے چیلنجوں سے متحدہوکر لڑنے پر زوردیا
آزادی کے امرت کال پر وزیر اعظم جناب نریندر مودی جی نے لال قلعے سے ملک کے شہریوں سے ترقی یافتہ ہندوستان ، غلامی کے ہر نقش سے آزادی، وراثت پر فخر، اتحادو اجتماعیت اور شہریوں کا فرض ، پانچ عہد لینے پر اصرار کیا
ہم سب اگلے 25سال تک مجاہدین آزادی کے خوابوں کا ہندوستان بنانے میں اپناگراں قدر تعاون پیش کریں
خواتین کو بااختیار بنانے کے تئیں اپنے عہد کو از سر نو دوہراتے ہوئے وزیر اعظم جناب نریندر مودی جی نے کہا کہ ہماری ماؤں کی طاقت ہی اگلے 25برسوں میں ملک کے وقار کو نئی بلندیوں پر لے جائے گی، اس لئے ہم معاشرے کو خواتین کی تذلیل کے ہر رویے سے آزاد کرکے اس کے وقار کے تحفظ کا عہد کریں
آتم نر بھر بھارت کی تعمیر کے عہد و ملک پہلے کے جذبے سے لبریز وزیر اعظم جناب نریندر مودی جی کےاس تحریک دینے والے خطاب کو ہرہندوستانی کو ضرور سننا چاہئے
مرکزی وزیر داخلہ و تعاون کے وزیر جناب امت شاہ نے یوم آزادی پر لال قلعے سے وزیر اعظم جناب نریندر مودی کے خطاب کو بے مثال قرار دیتے ہوئے کہا کہ یہ ہر ہندوستانی کو سنہرے ہندوستان کی تعمیر میں اپنا تعاون دینے کی تحریک دیتا ہے۔ اپنے سلسلے وار ٹوئٹس میں جناب امت شاہ نے کہا کہ مودی جی نے ملک کی خوشحالی کے لئے ہر ہندوستانی سے عہد بند ہوکر کام کرنے اور ترقی میں رُکاوٹ بننے والے چیلنجز سے متحد ہوکر لڑنے پر اصرار کیا ۔
مرکزی وزیر داخلہ نے کہا کہ آزادی کے امرت کال پر وزیر اعظم جناب نریندر مودی نے لال قلعے سے ملک کے شہریوں سے ترقی یافتہ ہندوستان ، غلامی کے ہر نقش سے آزادی، وراثت پر فخر، اتحاد و اجتماعیت اور شہریوں کا فرض پانچ عہد لینے پر اصرار کیا۔ انہوں نے کہا کہ ہم سب اگلے 25سال تک مجاہدین آزادی کے خوابوں کا ہندوستان بنانے میں اپنا گراں قدر تعاون پیش کریں۔
جناب امت شاہ نے کہا کہ خواتین کو بااختیار بنانے کے تئیں اپنے عہد کو از سر نو دوہراتے ہوئے وزیر اعظم جناب نریندر مودی جی نے کہا کہ ہماری ماتر شکتی کی اگلے 25برسوں میں قوم کے وقار کو نئی بلندیوں پر لے جائے گی۔ اس لئے ہم معاشرے کو خواتین کی تذلیل کے ہر رویے سے آزاد کرکے اس کے وقار کے تحفظ کا عہد لیں۔
مرکزی وزیر داخلہ و تعاون کے وزیر نے کہا کہ آتم نر بھر بھارت کی تعمیر کے عہد و ملک پہلے کے جذبے سے لبریز وزیر اعظم جناب نریندر مودی جی کے اس تحریک دینے والے خطاب کو ہر ہندوستانی کو ضرور سننا چاہئے۔
صدر جمہوریہ کا سکریٹریٹ
راشٹرپتی بھون آئی آئی ٹیز ، این آئی ٹیز اور آئی آئی ای ایس ٹی کے ڈائریکٹرز کی میزبانی کی
نئی دہلی، 19نومبر 2019/ راشٹر پتی بھون آج آئی آئی ٹیز ، این آئی ٹیز اور آئی آئی ای ایس ٹی ، شب پور کے ڈائریکٹرز کی کانفرنس کی میزبانی کی۔ 23 آئی آئی ٹیز ، 31 این آئی ٹیز اور آئی آئی ای ایس ٹی شب پور کے ڈائریکٹروں کے علاوہ انسانی وسائل کے فروغ کے مرکزی وزیر ، انسانی وسائل کے فروغ کی وزارت کی وزیر مملکت ، سائنس اور ٹکنالوجی کے محکمے میں اعلی تعلیم کے سکریٹری اور اے آئی ای ٹی کے چیرمین نے کانفرنس میں شرکت کی۔
اختتامی اجلاس میں اظہار خیال کرتے ہوئے صدر جمہوریہ ہند جناب رام ناتھ کووند نے کہا کہ یہ اس سال کا وہ وقت ہے جب قومی راجدھانی کے ساتھ ساتھ دیگر کئی شہروں میں ہوا کا معیار تمام ضابطوں کے لحاظ سے سب سےزیادہ بدتر ہے۔ ہم یہاں ایسے قسم کے چیلنج کا سامنا کررہے ہیں جس کا ہم نے کبھی سامنا نہیں کیا۔ ہائیڈرو کاربن توانائی نے گزشتہ کچھ صدیوں میں دنیا کا چہرہ تبدیل کردیا ہے لیکن اب یہ ہمارے ہی وجود کے لئے خطرہ بن رہا ہے ۔ انہوں نے کہا کہ یہ چیلنج ان ملکوں کے لئے ایک پیچیدہ بن گیا ہے جو آباد ی کے خاطر خواہ طبقوں کو غربت سے باہر نکالنے کے لئے جدوجہد کررہے ہیں او ر ابھی بھی ہم کو متبادل راستے تلاش کرنے ہوں گے ۔
صد ر جمہوریہ نے کہا کہ بہت سے سائنس دانوں اور مستقبل کی پیش گوئیاں کرنے والوں نے قیامت کے منظر ناموں کی تصویر کشی کی ہے۔ ہمارے شہروں میں دھوئیں اور خراب بصیرت کے دنوں میں ہم کو مستقبل کا ڈر ہے جو ہمیں پہلے ہی نظرآرہا ہے۔ انہوں نے اعتماد ظاہر کیا کہ آئی آئی ٹیز اور این آئی ٹیز جیسے ادارے اپنی مختلف خصوصیات کے ساتھ ہمارے مشترکہ مستقبل کے تئیں طلبا اور محققین میں ایک احساس اور بیداری پیدا کرنے کے تئیں محتاط رہیں گے ۔
صدر جمہوریہ نے کہا کہ ہماری حکومت نے کاروبار کو آسان بنانے کے انڈیکس پر ہندستان کی درجہ بندی کو بہتر بنانے کے لئے خاص کوششیں کی ہیں اور ا س کا مقصد تمام شہریوں کے لئے زندگی کو آسان بنانا ہے اور اس سلسلہ میں بہتری لانا ہے۔ ٹکنالوجی کے پہلو سے انہوں نے اعتماد پیدا کیا کہ آئی آئی ٹیز این آئی ٹیز جیسے ادارے تمام شہریوں کے لئے زندگی کو آسان بنانے کے تئیں انتہائی کلیدی تعاون دے سکتے ہیں۔ انہوں نے کہا کہ شہری بنیادی ڈھانچے کو بہتر بنانا ، پانی کی سپلائی کے نظام کو فعال بنانا ، حفظان صحت کو زیادہ موثر بنانے سے اوسطاً ہر ہندستانی کی زندگی میں ایک ڈرامائی تبدیلی آسکتی ہے۔
یہ کانفرنس 152 سینٹرل یونیورسٹیوں اور سیکھنے سکھانے کے اعلی اداروں میں وزیٹر کی حیثیت سے اس طرح کے اداروں کے ساتھ صدر کی مستقل بات چیت کا ایک حصہ ہے۔
۔۔۔۔۔۔۔۔۔۔۔
م ن۔ح ا ۔ ج۔
U- 5188
(Visitor Counter : 51
نوجوانوں کے امور اور کھیل کود کی وزارت
ایک دن میں دو طلائی، دو نقرئی اور ایک کانسے کے تمغے کے ساتھ بھارت کے لئے پیرالمپک تمغوں کی جیت کا سلسلہ جاری رہا
نئی دہلی، 30/اگست 2021 ۔
اہم جھلکیاں:
- اونی لیکھرا نشانے بازی میں پیرالمپک طلائی تمغہ جیتنے والی تاریخ کی پہلی بھارتی خاتون بن گئیں
- سمت انتل نے مردوں کے بھالا پھینک  مقابلے میں طلائی تمغہ جیتا
- دیویندر، سندر اور یوگیش ٹارگیٹ اولمپک پوڈیم اسکیم  کا حصہ رہے ہیں
ایک دن میں ایک نہیں بلکہ پانچ تمغوں کے حصول کے ساتھ بھارت کے لئے یہ تیر شاندار رہا۔ بھارت کی اونی لیکھرا ملک کے لئے نشانہ بازی میں پیرالمپک طلائی تمغہ جیتنے والی تاریخ کی پہلی بھارتی خاتون بن گئیں اور سُمت انتل نے مردوں کے بھالا پھینک  مقابلے میں سونے کا تمغہ جیتا۔ اس کے ساتھ ہی ایتھلیٹکس میں بھالا پھینک اور ڈسکس تھرو مقابلوں میں بھارت کا دبدبہ برقرار ہے۔
اتوار کے روز کی شاندار کارکردگی کے سلسلے کو آگے بڑھاتے ہوئے بھارت کے معروف بھالا پھینک کھلاڑی دیوندر نے ٹوکیو میں اپنا تیسرا پیرالمپک تمغہ اور 64.35 میٹر کی ذاتی بہترین کارکردگی کے ساتھ ایف 46 زمرے میں باوقار نقرئی تمغہ حاصل کیا۔ دیویندر نے اسپورٹس اتھارٹی آف انڈیا – گاندھی نگر میں ٹریننگ حاصل کی ہے۔ اس کے علاوہ راجستھان کے سندر سنگھ گوجر نے 64.01 میٹر کے سیزن کی بہترین کارکردگی کا مظاہرہ کرتے ہوئے تیسرا مقام حاصل کیا اور بھارت نے اس مقابلے میں کانسے کا تمغہ حاصل کیا۔
اس ماہ ٹوکیو کے لئے روانہ ہونے سے قبل، سندر نے کہا تھا کہ وہ اچھے فارم میں ہیں اور وہ تمغہ جیتنے کے ہدف کے ساتھ ٹوکیو پیرالمپک جارہے ہیں، جس سے ریو اولمپک میں چوک گئے تھے۔
انھوں نے کہا تھا کہ میں 2016 سے ٹی او پی ایس سے جڑا رہا ہوں اور شروع سے ہی ٹی او پی ایس اور ایس اے آئی نے خاصی حمایت دی ہے، یہاں تک کہ حال ہی میں ویٹ رننگ اور ایک جیولین خریدنے کے لئے مالی مدد دی گئی۔ اس سے مجھے بھالا پھینکنے میں خاصی مدد ملی۔ میں اس حمایت کے لئے شکرگزار ہوں جو مجھے دی گئی ہے۔
دیویندر اور سندر ایس اے آئی کی ٹارگیٹ اولمپک پوڈیم اسکیم  کا حصہ رہے ہیں اور اسپورٹس سائنس سپورٹ کے ساتھ بین الاقوامی مقابلوں، قومی کوچنگ کیمپوں کے لئے انھیں حکومت کے ذریعے مالی مدد جاتی رہی ہے۔ سندر کے معاملے میں پروستھیسس، ساز و سامان اور کوچ فری کی مدد کے لئے مالی مدد دستیاب کرائی گئی۔
دو بھالا پھینک کھلاڑی ٹوکیو اسٹیڈیم میں اچھی کارکردگی کا مظاہرہ کررہے تھے، وہیں پہلی بار اولمپک پہنچے یوگیش کٹھونیا اسٹیڈیم کی دوسری طرف دن کا تیسرا تمغہ یقینی بنارہے تھے۔
یوگیش نے مردوں کی ڈسکس تھرو کے ایف 56 زمرے میں 44.38 میٹر کی سیزن کی بہترین کارکردگی کے ساتھ بھارت کے لئے نقرئی تمغہ جیتا اور اس مقابلے میں دبدبہ برقرار رکھا۔
سنہ 2017 میں ڈسکس تھرو بیک کرنے والے ہریانہ کے جوان نے ورلڈ پیرا ایتھلیٹکس چمپئن شپ 2019 میں کانسے کا تمغہ جیتا تھا اور 1984 کے اولمپک میں جوگیندر سنگھ بیدی کے ذریعے کانسے کا تمغہ جیتنے کے بعد ڈسکس تھرو میں پیرالمپک تمغہ جیتنے والے پہلے بھارتی مرد بن گئے ہیں۔
دیویندر اور سندر کی طرح یوگیش بھی ایس اے آئی کی ٹی او پی ایس اسکیم کا حصہ رہے ہیں، جس نے یوگیش کو چار بین الاقوامی مقابلوں کے لئے مالی مدد دی اور اسپورٹس سائنس کی حمایت کے ساتھ قومی کوچنگ کیمپ میں شرکت کی سہولت دستیاب کرائی۔
سبھی تینوں ایتھلیٹوں کو ٹوکیو پیرالمپک میں تمغے کا مضبوط دعویار مانا جارہا تھا اور وہ ان امیدوں پر کھرے اترے۔
بہت چھوٹی، چھوٹی اور درمیانی صنعتوں کی وزارت
ایم ایس ایم ای کے لئے اُدیم رجسٹریشن پورٹل آج سے شروع
بہت چھوٹی، چھوٹی اور درمیانے درجے کی صنعتوں کی وزارت کے ذریعہ تیار کردہ اُدیم رجسٹریشن پورٹل آج سے شروع ہو گیا ہے۔ صنعتی اداروں کی درجہ بندی اور رجسٹریشن کا نیا عمل 26 جون 2020 ء کو پہلے ہی اعلان کردہ نوٹیفکیشن کے طور پر شروع ہوچکا ہے۔ آن لائن رجسٹریشن کے لئے پورٹلhttps://udyamregistration.gov.in شروع کرنے کے ساتھ ایم او ایم ایس ایم ای نے سہولت کے لئے چیمپئنز کنٹرول روم اور ڈی آئی سی میں سنگل ونڈو سسٹم کا بھی نظم کیا ہے۔
وزارت نے امید ظاہر کی ہے کہ رجسٹریشن کے اس نئے عمل سے 'کاروبار کرنے میں آسانی' کو فروغ ملے گا اور اس سے ٹرانزیکشن کے وقت اور اخراجات کم ہوں گے۔ وزارت نے واضح کیا ہے کہ پورٹل کے علاوہ کوئی اور نجی آن لائن یا آف لائن سسٹم ، سروس ، ایجنسی یا شخص ایم ایس ایم ای رجسٹریشن کرنے کا مجاز نہیں ہے۔
ایم / او ایم ایس ایم ای نے بھی اس سلسلے میں مندرجہ ذیل ٹویٹس پوسٹ کئے ہیں:
1۔ https://twitter.com/msmechampions/status/1278287766963408899?s=09
2۔ ایم ایس ایم ای وزارتنے ٹویٹ کیا۔
مبارک ہو! ایم ایس ایم ایز کی نئی درجہ بندی اور رجسٹریشن کا عمل آج سے شروع ہو گیا ہے۔ آپ اپنا انٹرپرائزhttps://t.co/oQgGOarGos پر اندراج کرا سکتے ہیں۔ تجاویز دینے لئے برائے مہربانی خود کو آزاد محسوس کریں۔
@msmechampions @PMOIndia
https://t.co/cjOZ39nara https://t.co/pqd51R3jOL
https://twitter.com/minmsme/status/1278287967686098945?s=20
3۔ ایم ایس ایم ای کی وزارت نے ٹویٹ کیا:
ایم ایس ایم ای کے رجسٹریشن کے لئے ایم / او ایم ایس ایم ای کے ذریعہ آج ایک بہت ہی جامع پورٹل کا آغاز کیا گیا ہے۔https://t.co/oQgGOarGos نامی یہ پورٹل این آئی سی کی مدد سے وزارت نے مکمل طور پر ان ہاوس تیار کیا ہے۔
@msmechampions
https://t.co/hziUgWEYcQ https://twitter.com/minmsme/status/1278299818696327172?s=20
4۔ https://twitter.com/msmechampions/status/1278300662736908289?s=09
کارپوریٹ امور کی وزارتت
کارپوریٹ امور کی وزارت کے ذریعہ کووڈ – 19 کی وبا کے سبب پیدا شدہ دشواریوں کے ازالے کے لئے کئے گئے اقدامات
کارپوریٹ اُمور کی وزارت  کمپنی قانون 2013 ، محدود جواب دہی ، شراکت داری قانون 2008 اور دیوالہ و دیوالیہ پن قانون 2016 کے التزامات کا انتظام و انصرام کرتی ہے۔ ایم سی اے ایونٹ بیس اعداد وشمار نہیں رکھتی۔ یہ بات کارپوریٹ امور کے مرکزی وزیر مملکت جناب راؤ اندر جیت سنگھ نے آج لوک سبھا میں ایک سوال کے جواب میں کہی۔
تاہم وزیر موصوف نے کہا کہ یکم اپریل 2016 سے 31 مارچ 2021 کے دوران آج کی تاریخ تک نئی رجسٹرڈ کمپنیوں کی مجموعی تعداد ضمیمہ ایک میں دی گئی ہے ۔
مزید تفصیلات پیش کرتے ہوئے وزیر موصوف نے کہا کہ ’’بند کمپنی‘‘ اصطلاح کی تعریف بھی قانون کے اندر نہیں کی گئی ہے۔ تاہم متعلقہ قانون کی دفعہ 248  کے التزامات کو پیش نظر رکھتے ہوئے اگر رجسٹرار کے پاس یہ یقین کرنے کی معقول وجہ ہو کہ کمپنیاں مسلسل دو مالی برسوں سے کوئی کام یا آپریشن انجام نہیں دے رہی ہیں اور اس مدت کے دوران دفعہ 455 کے تحت ڈورمنٹ کمپنی کی صورت حال کے حصول کے لئے کوئی درخواست نہیں دی ہے تو وہ قانونی طریقہ کار پر عمل کرتے ہوئے ایسی کمپنیوں کے نام کمپنیوں کے رجسٹر سے ہٹا سکتا ہے۔
وزیر موصوف نے مزید کہا کہ کمپنیاں انضمام یا ہائی کورٹس کی منظوری سے بھی ختم کی جاسکتی ہیں۔ اس ضمن میں یکم اپریل 2016 سے 31 مارچ 2021 کے دوران آج تک ایسی کمپنیوں کی تعداد کی تفصیل ضمیمہ بی  میں دی گئی ہے۔
وزیر موصوف نے مزید کہا کہ کووڈ – 19 کی وبا کے سبب پیدا شدہ دشواریوں کو دور کرنے کے لئے کارپوریٹ امور کی وزارت کے ذریعہ کئے گئے اقدامات حسب ذیل ہیں۔
https://static.pib.gov.in/WriteReadData/specificdocs/documents/2021/nov/doc2021113011.pdf
۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-13476
(Visitor Counter : 140